**projektas**

**reg. Nr. T-171**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

**Dėl sutikimų atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarkos aprašo patvirtinimo**

2022 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos azartinių lošimų įstatymo 9, 241 straipsniais, vykdydama Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašą, patvirtintą Lošimų priežiūros tarnybos prie Lietuvos Respublikos finansų ministerijos direktoriaus 2022 m. kovo 30 d. įsakymu Nr. DIE-180 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašo patvirtinimo“, Pasvalio rajono savivaldybės taryba nusprendžia:

1. Patvirtinti Sutikimų atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarkos aprašą (pridedama).
2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Pasvalio rajono savivaldybės administracijos

Juridinio ir personalo skyriaus vedėja

J. Karčiauskienė

Suderinta DVS Nr. RTS-

**Komitetai dėl atstumų:**

1. **Teisėtvarkos ir visuomeninių organizacijų – 100 m;**
2. **Socialinių reikalų, sveikatos ir aplinkos apsaugos – apsispręs posėdžio metu;**
3. **Biudžeto, ekonomikos ir kaimo reikalų – 300 m;**
4. **Švietimo, kultūros ir sporto – 200 m.**

PATVIRTINTA

Pasvalio rajono savivaldybės tarybos

2022 m. rugsėjo d. sprendimu Nr. T1-

**sutikimų ATIDARYTI AR steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarkos aprašAS**

**i SKYRIUS**

**BENDROSIOS NUOSTATOS**

1. Sutikimų atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarkos aprašas (toliau – Aprašas) nustato konkrečius lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimo kriterijus ir jų vertinimo sistemą bei Pasvalio rajono savivaldybės tarybos sutikimų atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarką.
2. Lošimus organizuojančių bendrovių (toliau – bendrovė, bendrovės) prašymus išduoti sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje nagrinėja ir sprendimus (išduoti sutikimą ar neišduoti sutikimo) priima Pasvalio rajono savivaldybės (toliau – Savivaldybė) taryba. Sutikimas ar sutikimo neišdavimas įforminamas Savivaldybės tarybos sprendimu.
3. Apraše vartojamos sąvokos suprantamos taip, kaip jos apibrėžtos Lietuvos Respublikos azartinių lošimų įstatyme.

**ii SKYRIUS**

**KRITERIJAI IR JŲ VERTINIMO SISTEMA**

1. Nagrinėjant bendrovių prašymus atidaryti ar steigti lošimų organizavimo vietą, atsižvelgiama į šiuos kriterijus:
   1. atstumas nuo lošimų organizavimo vietos iki švietimo įstaigos turi būti ne mažesnis nei 100 m. Atstumas matuojamas nuo švietimo įstaigos teritorijos pradžios (tvoros ar kiemo pradžios) iki lošimų organizavimo vietos išorinės sienos. Atitikimas šiam kriterijui vertinamas 1 balu;
   2. atstumas nuo lošimų organizavimo vietos iki kultūros ar sveikatos priežiūros įstaigos turi būti ne mažesnis nei 100 m. Atstumas matuojamas nuo kultūros ar sveikatos priežiūros įstaigos išorinės sienos iki lošimų organizavimo vietos išorinės sienos. Atitikimas šiam kriterijui vertinamas 1 balu;
   3. atstumas nuo lošimų organizavimo vietos iki religinės bendruomenės ar bendrijos turi būti ne mažesnis nei 100 m. Atstumas matuojamas nuo religinės bendruomenės ar bendrijos teritorijos pradžios ar pastato, kuriame įsikūrusi religinė bendruomenė ar bendrija, išorinės sienos iki lošimų organizavimo vietos išorinės sienos. Atitikimas šiam kriterijui vertinamas 1 balu;
   4. gyvenamųjų patalpų savininkų sutikimai. Privalomi gyvenamojo namo gyvenamosios paskirties patalpų savininkų daugumos laisvos formos rašytiniai sutikimai atidaryti ar steigti lošimų organizavimo vietą (automatų ar bingo saloną, lošimo namus (kazino), lažybų ir totalizatoriaus punktą, įskaitant žirgų totalizatoriaus punktą), jeigu lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę. Atitikimas šiam kriterijui vertinamas 2 balais.
2. Nagrinėjant bendrovių prašymus tęsti lošimų organizavimo veiklą lošimų organizavimo vietoje, yra atliekamas poveikio vertinimas pagal šiuos kriterijus:
   1. nusikalstamų veikų ir administracinių nusižengimų, susijusių su viešąja tvarka lošimų organizavimo vietoje, skaičius. Nustatoma, kad lošimų organizavimo vieta atitinka kriterijų, jeigu per pastaruosius 5 metus nusikalstamų veikų ir administracinių nusižengimų, susijusių su viešąja tvarka, skaičius ne didesnis negu 10 atvejų (duomenys tikrinami konkrečios lošimų organizavimo vietos adresu). Kriterijaus vertinimui naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami (<https://maps.ird.lt/map/>) ir (ar) policijos komisariato pateikti duomenys. Atitikimas šiam kriterijui vertinamas 1 balu.
   2. kriminogeninės situacijos pablogėjimas. Nustatoma, kad lošimų organizavimo vieta atitinka kriterijų, jeigu bendrovės lošimų organizavimo veiklos laikotarpiu bendras nusikalstamų veikų ir administracinių nusižengimų skaičius, lyginant su prieš tai buvusiu (iki lošimų organizavimo veiklos vykdymo pradžios) nusikalstamų veikų ir administracinių nusižengimų skaičiumi, padidėjo ne daugiau negu 5 atvejais per vienerius metus (duomenys tikrinami konkrečios lošimų organizavimo vietos adresu). Kriterijaus vertinimui naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami (<https://maps.ird.lt/map/>) ir (ar) policijos komisariato pateikti duomenys. Atitikimas šiam kriterijui vertinamas 2 balais.
   3. seniūnijos pritarimas. Raštu kreipiamasi į seniūnijos, kurios teritorijoje ketinama tęsti lošimų organizavimo veiklą lošimų organizavimo vietoje, seniūną dėl pritarimo tęsti lošimų organizavimo veiklą konkrečioje lošimų organizavimo vietoje. Kriterijus vertinamas gavus seniūnijos nuomonę dėl pritarimo arba argumentuoto nepritarimo tęsti lošimų organizavimo veiklą lošimų organizavimo vietoje. Atsakymą seniūnija raštu turi pateikti per 5 darbo dienas nuo kreipimosi išsiuntimo dienos. Atsakymo nepateikimas per nustatytą terminą laikomas pritarimu. Atitikimas šiam kriterijui vertinamas 1 balu.
3. Savivaldybės taryba, siekdama užtikrinti viešąją tvarką ir visuomenės saugumą bei įvertinusi lošimų organizavimo vietą, gyventojų, bendrijų, bendruomenių ar jų atstovų, asociacijų, ar kitų institucijų, įstaigų raštu pateiktą nuomonę, policijos komisariatų pasiūlymus, gali neišduoti sutikimo atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje.
4. Savivaldybės tarybos komitetai, svarstydami klausimą dėl sutikimo atidaryti ar steigti lošimo organizavimo vietą ar tęsti lošimų organizavimo veiklą lošimų organizavimo vietoje, turi teisę pareikalauti papildomų duomenų ar informacijos, kurių reikia sprendimui priimti, taip pat pareikalauti paaiškinti ar papildyti pateiktus duomenis.

**iii SKYRIUS**

**SUTIKIMŲ IŠDAVIMO TVARKA**

1. Bendrovė, norinti atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje, Savivaldybės tarybai pateikia:
   1. laisvos formos prašymą, kuriame turi būti nurodyta: bendrovės pavadinimas, kodas, buveinės adresas, elektroninio pašto adresas (jei turi), kontaktinis telefono numeris; prašoma išduoti sutikimą steigti lošimų organizavimo vietą ar tęsti lošimų organizavimo veiklą lošimų organizavimo vietoje; lošimų organizavimo vietos adresas; lošimų rūšys; numatomi ar esami lošimų įrenginiai, jų skaičius; atsakymą pageidaujama gauti paštu ar elektroniniu paštu;
   2. įgaliojimą, jei bendrovės vardu prašymą ir dokumentus pasirašo ir pateikia įgaliotas asmuo;
   3. gyvenamojo namo gyvenamosios paskirties patalpų savininkų daugumos laisvos formos rašytiniai sutikimai atidaryti ar steigti lošimų organizavimo vietą (automatų ar bingo saloną, lošimo namus (kazino), lažybų ir totalizatoriaus punktą, įskaitant žirgų totalizatoriaus punktą), jeigu lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę. Jeigu patalpa nuosavybės teise priklauso keliems savininkams, jiems jų susitarimu teisės aktų nustatyta tvarka atstovauja vienas asmuo, kuris turi vieną balsą.
2. Gauti prašymai (kartu su kitais pateiktais dokumentais) (toliau – Prašymas, Prašymai) užregistruojami Savivaldybės administracijoje ir perduodami Bendrojo skyriaus specialistui, atsakingam už licencijų, leidimų išdavimą verslo subjektams (toliau – Specialistas), kuris:
   1. patikrina, ar pateikti visi Aprašo 8 punkte nurodyti dokumentai ir (ar) jie teisingai užpildyti, ir (ar) dokumentuose nurodyti tikslūs (teisingi) duomenys. Nustačius trūkumus, ne vėliau kaip per 5 (penkias) darbo dienas nuo Prašymo užregistravimo dienos bendrovei raštu pranešama (Prašyme nurodytu būdu) apie nustatytus trūkumus ir nustatomas ne ilgesnis kaip 10 (dešimt) darbo dienų terminas nurodytiems trūkumams pašalinti;
   2. kreipiasi dėl Aprašo 5.1 ir 5.2 papunkčiuose nurodytos informacijos bei 5.3 papunktyje nurodyto pritarimo gavimo;
   3. nenustatęs Prašymo trūkumų ar bendrovei juos pašalinus bei surinkęs papildomą informaciją parengia Savivaldybės tarybos sprendimo projektą dėl sutikimo atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje (ne)išdavimo ir jį pateikia registruoti Savivaldybės tarybos veiklos reglamento nustatyta tvarka.
3. Savivaldybės tarybos sprendimo projektai dėl pateiktų prašymų nerengiami ir apie tai bendrovė informuojama (Prašyme nurodytu būdu), jei:
   1. lošimų organizavimo vietą numatoma atidaryti ar steigti ar lošimų organizavimo veiklą tęsti lošimų organizavimo vietose, nurodytose Lietuvos Respublikos azartinių lošimų įstatymo 10 straipsnio 2 dalyje;
   2. bendrovė per Aprašo 9.1 papunktyje nustatytą terminą nepateikia trūkstamų dokumentų ir (ar) nepašalina Prašyme nustatytų trūkumų;
   3. bendrovė raštu kreipėsi dėl Prašymo atšaukimo.
4. Parengti bei užregistruoti Savivaldybės tarybos sprendimų projektai nagrinėjami Savivaldybės tarybos komitetuose įvertinant konkrečios lošimų organizavimo vietos poveikį viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai pagal Aprašo II skyriuje nurodytus kriterijus.
5. Sprendimu sutikimas išduodamas, kai bendrovė atitinka:
   1. Aprašo 4 punkte nurodytus reikalavimus ir bendro poveikio vertinimo balų suma yra 2 ir daugiau balai arba 4 ir daugiau (kai lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę);
   2. Aprašo 5 punkte nurodytus reikalavimus ir bendro poveikio vertinimo balų suma yra 3 ir daugiau.
6. Apie priimtą Savivaldybės tarybos sprendimą bendrovė informuojama raštu Prašyme nurodytu būdu.

**IV SKYRIUS**

**BAIGIAMOSIOS NUOSTATOS**

1. Apraše neaptarti klausimai sprendžiami vadovaujantis Lietuvos Respublikos įstatymais, Vyriausybės nutarimais bei kitais teisės aktais.
2. Šis Aprašas gali būti keičiamas, pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl sutikimų atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo tvarkos aprašo patvirtinimo**

2022 m. rugsėjo 1 d.

Pasvalys

**1. Sprendimo projekto rengimo pagrindas.** Nuo 2022 m. liepos 1 d. įsigaliojo Lietuvos Respublikos azartinių lošimų įstatymo pakeitimo nuostatos, kuriose nustatyta, kad bendrovės, norinčios steigti lošimo namus ar tęsti jų veiklą, privalo gauti savivaldybės tarybos, kurios teritorijoje planuojama vykdyti ši veikla, sutikimą. Savivaldybės taryba, nagrinėdama bendrovės prašymą išduoti sutikimą steigti lošimų organizavimo vietą ar tęsti lošimų organizavimo veiklą lošimų organizavimo vietoje, vadovaujasi nustatytais lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimo kriterijais.

**2. Sprendimo projekto tikslai ir uždaviniai.** Pritarus sprendimo projektui bus nustatyti lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečius vertinimo kriterijai ir prašymų nagrinėjimo bei sutikimų išdavimo tvarka.

**3. Kokios siūlomos naujos teisinio reguliavimo nuostatos ir kokių rezultatų laukiama.** Aprašo nuostatos atitiks teisės aktų reikalavimus.

**4. Skaičiavimai, išlaidų sąmatos, finansavimo šaltiniai**. Nereikalingos.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Atliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatorius – Savivaldybės administracijos Juridinis ir personalo skyrius, atsakingas už vykdymo kontrolę – Savivaldybės administracijos Bendrojo skyriaus vyriausiasis specialistas Eimantas Tuskėnas.

Juridinio ir personalo skyriaus vedėja Jurgita Karčiauskienė